Diari Oficial de la Generalitat Valenciana


Sumari del DOGV 6348, del 06-09-2010 (2010/9490)

RESOLUCIÓ de 14 de juny de 2010, de la directora general de Gestió del Medi Natural, per la qual s'autoritza la instal·lació recreativa de la Font de Partagat, sítia al terme municipal de Benifato.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/9490


Data del document
:   14-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 14 de juny de 2010, de la directora general de Gestió del Medi Natural, per la qual s'autoritza la instal·lació recreativa de la Font de Partagat, sítia al terme municipal de Benifato. [2010/9490]  
En data 30 d'abril de 1997, es va firmar el conveni de col·laboració entre l'Ajuntament de Benifato i la Diputació d'Alacant per a l'execució del projecte d'adequació recreativa de l'entorn Partagat.  
En data 29 de maig de 1997, el Ple de l'Ajuntament de Benifato va aprovar el projecte relatiu a l'adequació recreativa de l'entorn Partagat. L'obra es rep provisionalment el 10 de març de 1998.  
En data 29 de desembre de 1999, la Diputació d'Alacant sol·licita l'autorització de l'esmentada instal·lació recreativa. Els serveis territorials de la llavors Conselleria de Medi Ambient a Alacant, amb data 16 de febrer de 2000, van emetre els informes de la Secció de Qualitat Ambiental i de la Secció Forestal, en els quals es van establir una sèrie de condicionants.  
Posteriorment, en data 20 de juliol de 2009, es va remetre als serveis territorials de la Conselleria de Medi Ambient, Aigua, Urbanisme i Habitatge a Alacant còpia del Projecte de Millora de la Zona Recreativa de la Font de Partagat a Benifato, obra inclosa en el Pla E. Aquests serveis territorials requereixen a l'Ajuntament l'aportació de la documentació establida en els condicionants dels informes emesos en 2000 per a l'aprovació d'aquest.  
El 3 de maig de 2010 l'Ajuntament de Benifato remet el Pla de protecció contra incendis forestals de l'àrea recreativa de la Font de Partagat.  
D'acord amb l'anterior, i atés que s'ha seguit el tràmit en la forma prevista per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i per l'article 10 i l'annex I del Decret 233/94, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, i que consta en l'expedient l'informe favorable dels serveis territorials de Medi Ambient d'Alacant; i de conformitat amb el que estableixen l'article 17 del Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge i l'article 10.2 del Decret 233/94, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, aquesta Direcció General de Gestió del Medi Natural, resol:  
Primer  
Autoritzar la instal·lació recreativa de la Font de Partagat per un període de cinc anys comptadors des de la data de publicació en el DOconsellerV d'aquesta resolució, d'acord amb la memòria descriptiva i els plànols annexos que formen part de l'expedient.  
Segon  
De conformitat amb el que disposa l'article 11 del Decret 233/94, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, l'àrea recreativa ha de complir les especificacions següents:  
a) Ha d'estar perfectament delimitada mitjançant fites, estaques o elements semblants i, així mateix, s'ha de senyalitzar el perímetre amb els llistons corresponents.  
b) No s'han d'utilitzar tanques metàl·liques ni altres tancaments artificials que donen lloc a una pantalla contínua o afecten negativament l'estètica del paisatge.  
c) Per a mantenir el màxim caràcter natural de l'àrea forestal, s'han d'incorporar les mínimes instal·lacions. Aquestes s'han de construir amb materials i estils que concorden amb el paisatge on estiguen enclavades.  
d) L'emmagatzematge de residus s'ha d'efectuar en recipients de neteja fàcil, proveïts de tapa. La retirada de residus s'ha de fer amb una freqüència i uns mitjans adequats i s'han de depositar als contenidors de l'Ajuntament de Benifato (Alacant) o en un abocador controlat.   
e) Ha d'haver una franja perimetral de seguretat davant del risc d'incendis, amb les característiques tècniques que s'assenyalen d'acord amb les condicions del terreny.  
f) Ha de disposar d'aigua potable.  
g) No es pot iniciar l'activitat fins que no es justifique en els serveis territorials de la província d'Alacant l'existència de les instal·lacions sanitàries especificades en l'informe de 16 de febrer de 2000, de la Secció de Qualitat Ambiental.  
Tercer  
De conformitat amb el que disposa l'art. 10 del Decret 233/94, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, aquesta autorització pot ser renovada o anul·lada, depenent del seu estat de conservació i dels beneficis o perjudicis ocasionats a la massa forestal circumdant.   
Quart  
Notificar aquesta resolució a l'Ajuntament de Benifato i publicar-la en el Diari Oficial de la Comunitat Valenciana.   
Cinqué  
Aquesta resolució, que posa fi a la via administrativa en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pot ser recorreguda potestativament en reposició davant del mateix òrgan que l'ha dictada en el termini d'un mes a partir de l'endemà de la notificació o publicació, o pot ser impugnada directament davant de l'ordre jurisdiccional contenciós administratiu de la Comunitat Valenciana en el termini de dos mesos a partir de l'endemà de la notificació o publicació, de conformitat amb el que disposen els articles 10 i concordants de la Llei 29/98, de 13 de juny, Reguladora de la Jurisdicció Contenciosa Administrativa.  
València, 14 de juny de 2010.- La directora general de Gestió del Medi Natural: M. Ángeles Centeno Centeno.